Medlemsnyt+15.+marts+2010

Kære medlemmer i Københavns Fødevarefællesskab Foråret er på vej med duft og farver og lys. Det smitter af på vores lille fødevarefællesskab - der er kommet godt gang i smagsprøverne; det er fantastisk at komme ned i butikken hver onsdag og mærke stemningen og engagementet; og medlemstallet stiger fortsat. Herligt! Sammen med foråret følger her nyhedsbrevet for marts måned, så du kan følge med i hvad, der foregår rundt omkring i vores forening.

Foråret byder på nye grøntsager, og kan det fejres bedre end med en grøntsagsfest? Nej! Derfor søger festudvalget nogle festentusiastiske mennesker, der kan bidrage til arrangering og afholdelse af årets grøntsagsfest. Vi leder primært efter folk med store hænder og lange hurtige ben, kort hår (eller langt). Alle opfordres til at søge, uanset om de matcher ovenstående eller ej!
 * Festudvalget søger medlemmer**

Du kan maile til festudvalget på fest@kbhff.dk - på forhånd tak!

Line og Signe KBHFFs festudvalg

Juibiiii...!!! Onsdag d. 17. marts lykkes det os endnu en gang, at få så mange poser tilbage til fællesskabet, at vi udelukkende benyttede os af genbrugte poser.
 * Poser - Use it up, wear it out, make it do, or do without.**

//Tag den sæk og lad den vandre// Fra den ene til de andre Grønten er gemt i posen blå Sig mig engang hvilken grøntsag tænker du på Luk posen op Så ser du det nok og tæl så til ti.

Mette KBHFFs indkøbsgruppe

Onsdag d. 10. marts havde indkøbsgruppen inviteret vores leverandører på en kop kaffe, for at diskutere den kommende sæsons leveringer, samarbejde og ønsker til fremtiden. Vi fik en rigtig god snak med Ask fra Kiselgården og Inger fra Nielsen og Nielsen. Det er bare nogle supper fine leverandører vi har! Vi benyttede mødet til, at snakke om hvilke grøntsager og sorter, vi kunne tænke os i det kommende år og da gårdene skal til at så passer det fint med, at vi kan få vores besyv med. Indkøbsgruppen fremlagde en masse forslag, som producenterne tog godt i mod. Vi talte også om muligheden for at
 * Møde med leverandører**

Hvis du har nogen ønsker til frugt og grønt, du har savnet i poserne, så send en mail til info@kbhff.dk eller skriv dine ønsker på forummet, så kan andre også følge med og kommentere. Gør det gerne så hurtigt så muligt, så producenterne kan nå at bestille eventuelle frø og planter hjem. Hvad vil du ha´? Blå congo kartofler, stikkelsbær, skorzonerødder? - kun fantasien sætter grænser!

Udover planlægning af produktion talte vi om, at arrangere medlemsture ud til landbrugene, så vi kan se hvor vores grøntsager kommer fra og møde dem der har passet og plejet dem. Derudover vil producenterne også gerne besøge os til forskellige arrangementer og øse af deres viden. Det går vi videre med, så vi forhåbentlig kan se nogle landbrug i løbet af foråret/sommeren.

Mette KBHFFs indkøbsgruppe

Indkøber Carsten vil fokusere på at starte et nyt Fødevarefællesskab på Amager og stopper derfor som indkøber. Christopher fortsætter og Mette springer til midlertidigt. Vi søger derfor et medlem, der fremover vil stå for vareindkøb sammen med Christopher. Man vil selvfølgelig få en grundig introduktion og oplæring. Jobbet kræver, at man bliver en del af butiksgruppen og er villig til at varetage tjansen hver anden uge i en længere periode. Kontakt butiksgruppen hvis det kunne være noget for dig, butiksgruppen@kbhff.dk.
 * Er du Fødevare Fællesskabets nye indkøber?**

Mette KBHFFs indkøbsgruppe

Sæt kryds i kalenderen d. 8. april kl. 19. Her afholder vi nemlig stormøde, hvor vi vil diskutere og forme fødevarefællesskabet fremtidige gøre og laden. Det bliver hyggeligt, spændende og absolut fantastisk! Invitation følger!
 * Medlemsmøde om værdier i KBHFF**

God Påske! Kærlig hilsen, Dit Fødevarefællesskab.